Negyven év után fogták el a szökött amerikai rabot - 444
akiraly külföld január 3., péntek 10:17 940
Élete csaknem kétharmadát töltötte szökésben egy amerikai rab. A most 63 éves Jose Romero még 1979. december 13-án szökött meg a dél-karolinai Anderson megyei börtönből, ahol fegyveres rablásért kiszabott 18 éves büntetését töltötte.
Jose Romero a delawari rendőrség által közölt fényképenFotó: Dover PD - közkincs
40 évvel később, 2019. december 28-án fogták el, miután birtokháborításon kapták. Elfogásakor még nem sejtették, hogy kicsoda, ez csak rabosítása után, az ujjlenyomata azonosításakor derült ki. Romerot addigra már elengedték - a birtokháborítás nem olyan bűncselekmény, ami miatt bent tartják az embert -, így végül újévkor, 2020. Január 1-én tartóztatták le, miután egy járőr sétálás közben rátalált.
Mivel Romerót Delaware államban azonosították és fogták el, most kiadatási őrizetbe került, hogy átadhassák a dél-karolinai hatóságoknak. A dél-karolinai hatóságok szerint most, hogy megkerült, le kell ülnie az eredeti büntetéséből hátralevő mintegy hét évet, illetve további büntetésre számíthat a szökés miatt is. (Via NBC)
Horváth Bence POLITIKA február 16., vasárnap 19:58 4187
Horváth Bence POLITIKA február 16., vasárnap 18:35 2314
Horváth Bence németország február 16., vasárnap 17:04 43 1518
Horváth Bence POLITIKA február 16., vasárnap 11:26 168 2777
Horváth Bence bűnügy február 16., vasárnap 8:17 140 13270